**Д О Г О В О Р**

за възлагане на обществена поръчка по реда на ЗОП с предмет:

„Осигуряване на самолетни билети за превоз на пътници и багаж при служебни пътувания в страната и чужбина на служителите от Националнен институт по геофизика, геодезия и география при Българска академия на науките'', съгласно Публична покана ID номер в Портала за обществените поръчки 9042592 от 08.06.2015 г.

Днес, .......................2015 г., в гр. София, между:

Национален институт по геофизика, геодезия и география при Българска академия на науките, ЕИК 175905823, със седалище и адрес на управление гр. София 1113, гр. София ул.”Акад. Георги Бончев бл.3, представляван от проф. доктор Светослав Симеонов–Директор и Антония Стойнова – гл. счетоводител, наричан по-долу за краткост **ВЪЗЛОЖИТЕЛ**

и

ТРАВЕЛ ХОЛИДЕЙС ООД, ЕИК 102926492 със седалище и адрес на управление: гр. Бургас,8000, ул. Войнишка No 14, ет. 3, ап. 5, представлявано от име – заличено – чл. 2, ал. 1 ЗЗЛД , наричан по-долу за краткост "**ИЗПЪЛНИТЕЛ"**,от друга страна,

на основание чл. 101е, ал. 1 от ЗОП и утвърден на 06.07.2015 г. Протокол от работата на длъжностните лица, назначени със заповед за разглеждане, оценка и класиране на постъпилите оферти за участие в процедура с горецитирания предмет, се сключи настоящия договор за следното:

Страните се споразумяха за следното:

**I. ПРЕДМЕТ НА ДОГОВОРА**

**Чл. 1.** **ВЪЗЛОЖИТЕЛЯТ** възлага, **ИЗПЪЛНИТЕЛЯ** приема да извършва услугите по осигуряване на самолетни билети за превоз на пътници и багаж при служебни пътувания в страната и чужбина за нуждите на Национален институт по геофизика, геодезия и география при Българска академия на науките, съгласно условията на настоящия договор и приложенията към него.

**ІІ. СРОК НА ДОГОВОРА.**

**Чл. 2.** Настоящият договор се сключва за срок от 2 (две) години или до изчерпване на максимално допустимата стойност на поръчката от 50000 лв. (петдесет хиляди), в случай че максималната стойност бъде достигната преди изтичане на срока на договора. Срокът започва да тече от момента на подписването му.

**ІІІ. ЦЕНИ И НАЧИН НА ПЛАЩАНЕ**

**Чл. 3. (1)** Максималната стойност на договора е 50000 лв. (петдесет хиляди) лева без ДДС (данък добавена стойност). Тази стойност може и да не бъде достигната в случай, че договорът бъде прекратен на някои от посочените в глава ІХ основания.

**(2)** Предложената от участника такса за обслужване, съгласно офертата, не може да бъде променяна за срока на действие на договора, освен в случаите предвидени в закона

**(3)** **ВЪЗЛОЖИТЕЛЯТ** заплаща на **ИЗПЪЛНИТЕЛЯ** стойността на закупените самолетни билети и стойността на таксата обслужване при условията на настоящия договор, по реда на чл. 4.

**(4)** Таксата за обслужване съгласно офертата на **ИЗПЪЛНИТЕЛЯ** включва всичките разходи на **ИЗПЪЛНИТЕЛЯ**, свързани с осигуряването на един самолетен билет – съответно до страни от Европейския съюз или извън Европейския съюз. Таксата за обслужване съгласно офертата на **ИЗПЪЛНИТЕЛЯ** не може да бъде променяна за срока на договора, освен при намаляване на договорените цени в интерес на **ВЪЗЛОЖИТЕЛЯ**, съгласно чл. 43, ал. 2 от ЗОП. При смяна на дата на пътуване и/или отказ от пътуване **ИЗПЪЛНИТЕЛЯТ** е длъжен да приспадне посочената в офертата отстъпка от дължимата по тарифни условия сума.

**(5)** Цените на билетите, оферирани от **ИЗПЪЛНИТЕЛЯ** и заплащани от **ВЪЗЛОЖИТЕЛЯ**, са крайни, т.е. включват всички дължими летищни такси, данъци, такси за сигурност и други такси съгласно националното законодателство и/или законодателство на страната по местодестинация на пътуването.

**(6)** Всички цени се оферират от **ИЗПЪЛНИТЕЛЯ** в лева и се заплащат в лева.

**Чл. 4 (1)** **ВЪЗЛОЖИТЕЛЯТ** заплаща цените на самолетните билети, на таксата обслужване и медицински застраховки по следните банкови сметки на **ИЗПЪЛНИТЕЛЯ**:

Банка: УниКредит Булбанк, клон Бургас

IBAN: BG14UNCR70001519680291

ВIС: UNCRBGSF

Титуляр на сметката:Травел Холидейс ООД

 **(2)** Плащането се извършва в срок до 10 /десет/ работни дни след представяне на следните документи:

**1.** оригинална фактура /или друг първичен счетоводен документ/ за заявените самолетни билети, за таксата за обслужване и за заявените медицински застраховки.

**2.** двустранно подписан приемо-предавателен протокол с пълно описание на цените, на които се получават самолетните билети, такса обслужване и медицинска застраховка.

**ІV. МЯСТО И РЕД ЗА ИЗПЪЛНЕНИЕ НА ЗАЯВКИТЕ ПО ДОГОВОРА**

**Чл. 5. (1)** Самолетните билети и другите документи, свързани с изпълнението на договора, се доставят по електронна поща или на хартиен носител на посочените в чл. 34, ал. 1 адреси.

**Чл. 6.** **(1)** **ИЗПЪЛНИТЕЛЯТ** приема заявки за самолетни билети от **ВЪЗЛОЖИТЕЛЯ** на адреси, както следва:

гр. Бургас, ул. „Софроний“ №27, телефон 056/824814 факс 056/824829, електронна поща corporate@travel-holidays.net, мобилен телефон 0885835444, лица за контакт: име – заличено – чл. 2, ал. 1 ЗЗЛД;

гр. София, бул. „Тодор Александров“ №137, телефон 02/9311292 факс 02/9313742, електронна поща corporate@travel-holidays.net, мобилен телефон 0885835444, лице за контакт: име – заличено – чл. 2, ал. 1 ЗЗЛД;

 **(2)** **ИЗПЪЛНИТЕЛЯТ** осигурява възможност за приемане на заявки в работно време 09.00 ч. – 17.30 ч. По изключение, заявки следва да бъдат приемани и извън посоченото работно време, включително в почивни и в празнични дни.

**(3)** **ВЪЗЛОЖИТЕЛЯТ** изпраща на посочените в чл. 6, ал. 1 електронни адреси заявки по реда на чл. 7.

**Чл. 7. (1)** Поръчката на билети по договора се осъществява, както следва:

**1.** **ВЪЗЛОЖИТЕЛЯТ** изпраща **по електронен път заявка** до **ИЗПЪЛНИТЕЛЯ.**

**2.** В срок до15 /петнадесет/ минути **ИЗПЪЛНИТЕЛЯТ** изпраща оферта **по електронен път** на посочения/ите в заявката електронен/ни адрес/и.

**3.** **ИЗПЪЛНИТЕЛЯТ** предлага възможно най-ниските налични на пазара крайни цени за реализиране на пътуването, предлагани от авиокомпании директни превозвачи към момента на представяне на оферта от **ИЗПЪЛНИТЕЛЯ**. При избора на авиокомпания(и), **ИЗПЪЛНИТЕЛЯТ** задължително взима предвид всички налични на пазара цени за отговарящи на изискванията на заявката полети по редовни вътрешни или международни линии. Най-изгодните налични на пазара цени (с включени всички дължими такси и данъци) се доказват с разпечатка от резервационната система или с други приложими, заверени от **ИЗПЪЛНИТЕЛЯТ**, документи.

**4.** **ИЗПЪЛНИТЕЛЯТ** се задължава да уведомява незабавно **ВЪЗЛОЖИТЕЛЯ** при промяна на цените и/или условията на превозвачите след направена резервация.

**5.** **ИЗПЪЛНИТЕЛЯТ** се задължава да предлага директни полети, а при обективна невъзможност - с минимален брой подходящи връзки за съответните дестинации с, по възможност, кратки престои.

**6.** **ИЗПЪЛНИТЕЛЯТ** се задължава да предоставя на **ВЪЗЛОЖИТЕЛЯ** информация и да осигурява билети, съобразени с всички валидни към датата на пътуването отстъпки и преференциални условия на авиокомпаниите.

**7.** **ВЪЗЛОЖИТЕЛЯТ** си запазва правото да откаже възлагането на заявката в случай, че офертата не е подходяща по негова преценка.

**(2)** Срок за изпращане на билет: билетите се изпращат по електронна поща или на хартиен носител до ВЪЗЛОЖИТЕЛЯ най-късно до 0.01 (нула цяло нула един) работни дни след изпращане на искане за издаване на билета по електронна поща, от някое от лицата за контакти, посочени в чл. 33, ал. 1. При спешни случаи билетите трябва да се изпращат по електронна поща и в по-кратък срок, който изрично се упоменава от възложителя в известието по ал. 1, т. 4.

**V. ПРАВА И ЗАДЪЛЖЕНИЯ НА ВЪЗЛОЖИТЕЛЯ**

**Чл. 8.** **(1)** **ВЪЗЛОЖИТЕЛЯТ** има право да извършва проверки на документите на **ИЗПЪЛНИТЕЛЯ**, свързани с изпълнението на настоящия договор.

**(2)** По всяко време на изпълнение на договора **ВЪЗЛОЖИТЕЛЯТ** има право да изисква от **ИЗПЪЛНИТЕЛЯ** информация за официално оповестената цена (т.е. за достъпните за масовия потребител въздухоплавателни тарифа и такси, предлагани или публикувани под всякаква форма, включително по Интернет), на която офериран или закупен билет е продаван от съответната авиокомпания в същия ден и час в съответстваща класа.

**Чл. 9.** **ВЪЗЛОЖИТЕЛЯТ** има право да иска изпълнението на услугите по настоящия договор по реда и при условията, договорени между страните.

**Чл. 10.** **ВЪЗЛОЖИТЕЛЯТ** се задължава да осигури на **ИЗПЪЛНИТЕЛЯ** необходимата му информация за качественото извършване на услугите по чл. 1.

**Чл. 11.** **ВЪЗЛОЖИТЕЛЯТ** се задължава да не разкрива устно или писмено на трети лица информация за **ИЗПЪЛНИТЕЛЯ** и за цени, тарифи и условия на отделните авиопревозвачи, станали му известни при или по повод изпълнението на настоящия договор.

**Чл. 12.** **ВЪЗЛОЖИТЕЛЯТ** може да изисква документите, изготвени от него и предоставени на **ИЗПЪЛНИТЕЛЯ**, да му бъдат върнати след изтичане срока на действие на договора или след неговото прекратяване.

**Чл. 13.** **ВЪЗЛОЖИТЕЛЯТ** е длъжен да заплаща на **ИЗПЪЛНИТЕЛЯ** стойността на доставените му от **ИЗПЪЛНИТЕЛЯ** след потвърждение самолетни билети, съгласно сроковете и ценовите условия на настоящия договор.

**VІ. ПРАВА И ЗАДЪЛЖЕНИЯ НА ИЗПЪЛНИТЕЛЯ**

**Чл. 14.** **ИЗПЪЛНИТЕЛЯТ** има право да изисква от **ВЪЗЛОЖИТЕЛЯ** информацията, необходима му за качественото извършване на услугите по чл. 1.

**Чл. 15. ИЗПЪЛНИТЕЛЯТ** се задължава за срока на действие на договора:

**1.** да предлага билети само на такива въздушни превозвачи, които отговарят на изискванията на законодателството на Република България и правото на Европейския съюз за упражняване на такава дейност - превоз по въздух на пътници и багаж (като наличие на валиден лиценз, свидетелство и други документи за упражняване на дейността, документи за задължителните застраховки и други);

**2.** да не предлага оферти с варианти на пътувания, включващи полети на авиокомпании, на които е забранено да летят в европейското въздушно пространство поради недостатъчно ниво на сигурност. Актуален списък с тези авиокомпании се намира на Интернет адрес: http://ec.europa.eu/transport/air-ban/list\_en.htm;

**3.** да изпълнява задълженията си по предмета на настоящия договор, съгласно предвидените в него срокове и условия за изпълнение;

**4.** да осигури възможност за приемане и изпълнение на заявки от **ВЪЗЛОЖИТЕЛЯ** в рамките на работното време на последния /от 9:00 до 17:30 часа/, както и по всяко време на денонощието, включително и в извънработно време, почивни и празнични дни, при наличие на необходимост;

**5.** да представя отговор на **ВЪЗЛОЖИТЕЛЯ** чрез електронна поща в рамките на посочения в техническата оферта срок при направена заявка за резервация на самолетни билети;

**6.** да предоставя на **ВЪЗЛОЖИТЕЛЯ** разпечатки/извадки от резервационната система, която ползва за всички предложени резервационни варианти;

**7.** да се съобразява със заявките на **ВЪЗЛОЖИТЕЛЯ** при извънредни обстоятелства;

**8.** да извършва отбелязване на предпочитаното от **ВЪЗЛОЖИТЕЛЯ** място в самолета при всяка конкретна заявка, както и да получава съответното потвърждение от авиокомпанията при наличие на такава възможност;

**9.** да изпраща билета/ите по електронна поща или на хартиен носител до **ВЪЗЛОЖИТЕЛЯ** най-късно до 0.01 (нула цяло нула един) работни дни след изпращане на искане за издаване на билета/ите по електронна поща от някое от лицата за контакти, посочени в чл. 34, ал. 1.

**10.** да положи необходимата грижа за качествено извършване на услугите, предмет на договора, като се стреми те да бъдат извършени по най-високите стандарти на професионална компетентност, етичност и почтеност;

 **11.** да подържа точно и систематизирано деловодство, счетоводство и отчетност във връзка с извършваните дейности по чл. 1;

**12.** да води дневник за извършените въз основа на настоящия договор услуги и продажби;

**13.** да приспадне посочената в съответното ценово предложение, неразделна част от настоящия договор отстъпка от дължимата по тарифни условия сума, при смяна на датата на пътуване и/или името на командирования.;

**14.** при поискване да представя на посочените в чл. 33, ал. 1 от **ВЪЗЛОЖИТЕЛЯ** лице извлечение от дневника за продажбите на самолетни билети по настоящия договор за предходния месец;

**15.** да предостави достъп до документите, свързани с изпълнението на договора, на упълномощени представители на **ВЪЗЛОЖИТЕЛЯ**, с цел осъществяване на контрол по изпълнението на дейностите по същия.

**16.** да не използва информация, станала му известна при изпълнение на задълженията му по договора, с цел да облагодетелства себе си или трети лица;

**17.** да спазва всички условия, посочени в офертата му, представляващи неразделна част от договора.

**18.** да спазва изискванията на Закона за защита на личните данни, като осигурява защита на личните данни на физическите лица, на които издава самолетни билети.

**Чл. 16.** **ИЗПЪЛНИТЕЛЯТ** носи отговорност за точното и законосъобразното изпълнение на извършваните от него услуги.

**VII. УВЕДОМЛЕНИЯ МЕЖДУ СТРАНИТЕ И ОТОРИЗИРАНИ ЛИЦА**

**Чл. 17.** Адресите за уведомления на страните са съгласно чл. 33 от настоящия договор.

**Чл. 18.** Всички уведомления, направени между страните по договора, следва да са в писмена форма чрез писмо, факс или по електронен път, на български език.

**Чл. 19.** Уведомлението влиза в сила при получаването му или на посочената дата за влизане в сила, в зависимост от това коя от двете дати е по-късна.

**VІІІ. НЕПРЕОДОЛИМА СИЛА**

**Чл. 20.** Страните се освобождават от отговорност за частично или пълно неизпълнение на задълженията по договора, ако това се явява следствие от появата на форсмажорни обстоятелства като: пожар, земетресение, наводнение и други събития, представляващи „непреодолима сила” по смисъла на Търговския закон и Закона за обществените поръчки и ако тези обстоятелства непосредствено са повлияли на изпълнението на договора. В тези случаи срокът на изпълнение на задълженията по договора се измества със съответното време, в течение на което действат такива обстоятелства.

**Чл. 21.** Страните се освобождават от отговорност за неизпълнение на задълженията си, когато невъзможността за изпълнение се дължи на непреодолима сила. Никоя от страните не може да се позовава на непреодолима сила, ако е била в забава и не е информирала другата страна за възникването й.

**Чл. 22.** Страната, която се намира в невъзможност да изпълнява задълженията си по  договора поради  непреодолима  сила, е  длъжна незабавно:

**(1)** Да уведоми писмено другата страна за настъпилото събитие, което причинява неизпълнение на задълженията й;  за степента, до която това събитие възпрепятства изпълнението на задълженията на тази страна; за причините на събитието – ако са известни; за неговото предполагаемо времетраене;

**(2)** Да положи всички разумни усилия, за да избегне, отстрани или ограничи до минимум понесените вреди и загуби.

**(3)** Докато траят непредвидени обстоятелства, изпълнението на задължението се спира, доколкото то не може да бъде изпълнено по алтернативен начин чрез полагане на всички разумни грижи.

**(4)** Не може да се позовава на непредвидени обстоятелства онази страна, чиято небрежност или умишлени действия или бездействия са довели до невъзможност за изпълнението на договора.

**(5)** Липсата на парични средства не представлява непредвидени обстоятелства.

**(6)** Определено  събитие  не  може  да  се  квалифицира  като „непредвидени обстоятелства”, ако:

**1.** Ефектът от  това  събитие е  могъл  да бъде  избегнат, ако  някоя  от  страните е  изпълнявала добросъвестно задълженията си по договора.

**2.** Ефектът от  това  събитие е  могъл да бъде  избегнат или  намален с полагането на  всички разумни  грижи.

### ІХ. ПРЕКРАТЯВАНЕ НА ДОГОВОРА. САНКЦИИ.

**Чл. 23.** Настоящия договор се прекратява:

**(1)** по взаимно съгласие между **ВЪЗЛОЖИТЕЛЯ** и **ИЗПЪЛНИТЕЛЯ**, изразено в писмен вид;

**(2)** с окончателното му изпълнение след изтичане на срока по чл. 2 или когато сумата на сключваните договори по него достигне размера на средствата по чл. 3, ал. 1, ако максималната стойност на договора е достигната преди изтичане на срока по чл. 2.

**Чл. 24.** **(1)** При неизпълнение или системно лошо изпълнение на задълженията по договора, **ВЪЗЛОЖИТЕЛЯТ** има право да наложи санкция на **ИЗПЪЛНИТЕЛЯ** в размер на 0, 5% (нула цяло и пет процента) от стойността по чл. 3, ал. 1 или да прекрати едностранно договора с **ИЗПЪЛНИТЕЛЯ** с двуседмично писмено предизвестие.

**(2)** **ВЪЗЛОЖИТЕЛЯТ** може да прекрати договора с **ИЗПЪЛНИТЕЛЯ** без предизвестие, в случай че **ИЗПЪЛНИТЕЛЯТ** по каквато и да е причина бъде лишен от правото да упражнява дейността си;

**(3)** **ВЪЗЛОЖИТЕЛЯТ** може да прекрати настоящия договор с **ИЗПЪЛНИТЕЛЯ** при констатирани нередности или конфликт на интереси - с изпращане на едностранно писмено предизвестие от **ВЪЗЛОЖИТЕЛЯ** до **ИЗПЪЛНИТЕЛЯ**;

**Чл. 25.** **ВЪЗЛОЖИТЕЛЯТ** може да прекрати договора с едномесечно писмено предизвестие, когато установи, че няма икономическа изгода от него.

**Чл. 26.** **ВЪЗЛОЖИТЕЛЯТ** може да прекрати договора, когато са настъпили съществени промени във финансирането на обществената поръчка, предмет на договора, извън правомощията на **ВЪЗЛОЖИТЕЛЯ**, които той не е могъл да предвиди и предотврати или да предизвика, с писмено уведомление, незабавно след настъпване на обстоятелствата.

**Чл. 27.** При прекратяване на договора по настоящия раздел, **ВЪЗЛОЖИТЕЛЯТ** не дължи неустойки, лихви, пропуснати ползи или други обезщетения на **ИЗПЪЛНИТЕЛЯ**.

**X. ДРУГИ УСЛОВИЯ**

**Чл. 28.** Кореспонденцията по настоящия договор се осъществява в писмена форма. Във всяка писмена кореспонденция, отнасяща се до договора между **ВЪЗЛОЖИТЕЛЯ** и **ИЗПЪЛНИТЕЛЯ**, трябва да бъдат посочвани заглавието и идентификационния номер на договора, както и да бъде изпращана до лицата за контакти, посочени в чл. 33.

**Чл. 29.** При промяна на посочените адреси, телефони и други, съответната страна е длъжна да уведоми другата в писмен вид в седемдневен срок от настъпване на промяната.

**Чл. 30.** Нищожността на някоя клауза от договора или на допълнително уговорени условия не води до нищожност на друга клауза или на договора като цяло.

**Чл. 31.** Страните ще решават споровете, възникнали при или по повод изпълнението на договора по взаимно съгласие и с допълнителни споразумения, а при непостигане на такива спорът ще се отнася за решаване пред компетентния съд на територията на Република България по реда на Гражданския процесуален кодекс.

**Чл. 32.** За неуредените в договора въпроси се прилагат разпоредбите на действащото българско законодателство.

**Чл. 33.** **(1)** Лица за контакт от страна на **ВЪЗЛОЖИТЕЛЯ**:

**1.** име – заличено – чл. 2, ал. 1 ЗЗЛД, технически сътрудник, тел. 02 9793954, факс 02 9713005, моб. тел.: 0895751414, e-mail: anushka55us@yahoo.com, гр. София, ул. Акад. Георги Бончев, бл.3, ет. 1, стая 116

**2.** име – заличено – чл. 2, ал. 1 ЗЗЛД, главен счетоводител, тел. 02 9793321, моб. тел.: 0898605008, e-mail: astoynova@geophys.bas.bg, гр. София, ул. Акад. Георги Бончев, бл.3, ет.1, стая 111

**(2)** Лица за контакт от страна на **ИЗПЪЛНИТЕЛЯ**:

**1**. име – заличено – чл. 2, ал. 1 ЗЗЛД /консултант туризъм, 056/824814, 056/824829, 0885835444, corporate@travel-holidays.net, гр.Бургас, ул.Софроний 27/.

**2**. име – заличено – чл. 2, ал. 1 ЗЗЛД /консултант туризъм, 056/824814, 056/824829, 0885835444, corporate@travel-holidays.net, гр.Бургас, ул.Софроний 27/.

 **(3)** За дата на получаване се счита:

**1.** дата на предаването - при предаване на съобщението на ръка;

**2.** датата на пощенското клеймо на обратната разписка - при изпращане по пощата;

**3.** датата на приемането - при изпращане по факс;

**4.** датата на електронното съобщение - при изпращане чрез електронна поща.

**Чл. 34.** "Билет" по смисъла на договора означава валиден документ, който дава право на превоз, или равностоен нехартиен носител, включително в електронна форма, издаден или разрешен от превозвача или негов упълномощен представител.

**Чл. 35.** Настоящия договор се подписа в два еднообразни екземпляра – по един за всяка от страните.

Неразделна част от договора са следните приложения:

1. **Техническа оферта**;
2. **Ценова оферта;**

**ВЪЗЛОЖИТЕЛ:1. ИЗПЪЛНИТЕЛ:**

/проф. д-р Светослав Симеонов–Директор/ /име – заличено – чл. 2, ал. 1 ЗЗЛД /

 Управител

/Антония Стойнова – гл. счетоводител/

Заличени подписи – чл.2, ал.1 ЗЗЛД – лични данни;

Заличени печати – чл. 37, ал.1 от Закона за защита на конкуренцията (ЗЗК) – търговска тайна